ਗ੍ਰੇਟਾ ਗਾਰਬੋ
ਗ੍ਰੇਟਾ ਗਾਰਬੋ ਜਾਂ ਗ੍ਰੇਟਾ ਲੋਵਿਸਾ ਗੁਸਤਾਫਸਨ (ਸਵੀਡਨੀ: [ˈɡreːˈta lʊˈviːˈsa ˈɡɵstafˈsɔn]; 18 ਸਤੰਬਰ 1905 - 15 ਅਪ੍ਰੈਲ 1990) 1920 ਅਤੇ 1930 ਦੇ ਦਹਾਕੇ ਦੌਰਾਨ ਇੱਕ ਸਵੀਡਿਸ਼ ਅਮਰੀਕੀ ਫ਼ਿਲਮੀ ਅਦਾਕਾਰਾ ਸੀ। ਗਾਰਬੋ ਨੂੰ ਵਧੀਆ ਅਭਿਨੇਤਰੀ ਲਈ ਅਕਾਦਮੀ ਅਵਾਰਡ ਲਈ ਤਿੰਨ ਵਾਰ ਨਾਮਜ਼ਦ ਕੀਤਾ ਗਿਆ ਸੀ ਅਤੇ ਉਸਨੇ ਆਪਣੇ "ਚਮਕਦਾਰ ਅਤੇ ਨਾਜ਼ੁਕ ਸਕ੍ਰੀਨ ਪ੍ਰਦਰਸ਼ਨ" ਲਈ ਇੱਕ ਅਕਾਦਮੀ ਆਨਰੇਰੀ ਪੁਰਸਕਾਰ ਪ੍ਰਾਪਤ ਕੀਤਾ ਸੀ। 1999 ਵਿੱਚ, ਅਮਰੀਕਨ ਫ਼ਿਲਮ ਇੰਸਟੀਚਿਊਟ ਨੇ ਕੈਥਰੀਨ ਹੈਪਬੋਰਨ, ਬੈੇਟ ਡੇਵਿਸ, ਔਡਰੀ ਹੈਪਬੋਰਨ ਅਤੇ ਇਨਗ੍ਰਿਡ ਬਰਗਮੈਨ ਦੇ ਬਾਅਦ, ਕਲਾਸਿਕ ਹਾਲੀਵੁੱਡ ਸਿਨੇਮਾ ਦੇ ਮਹਾਨ ਸਟਾਰਾਂ ਦੀ ਸੂਚੀ ਵਿੱਚ ਗਾਰਬੋ ਨੂੰ ਪੰਜਵਾਂ ਦਰਜਾ ਦਿੱਤਾ।  ਗਾਰਬੋ ਨੇ 1924 ਦੀ ਸਵੀਡਿਸ਼ ਫ਼ਿਲਮ ਦ ਸਾਗਾ ਆਫ ਗੋਸ਼ਾ ਬਰਲਿੰਗ ਵਿੱਚ ਇੱਕ ਸੈਕੰਡਰੀ ਭੂਮਿਕਾ ਨਾਲ ਆਪਣਾ ਕਰੀਅਰ ਸ਼ੁਰੂ ਕੀਤਾ। ਉਸ ਦੀ ਕਾਰਗੁਜ਼ਾਰੀ ਨੇ ਮੈਟਰੋ-ਗੋਲਡਵਿਨ-ਮੇਅਰ (ਐਮਜੀਐਮ) ਦੇ ਚੀਫ ਐਗਜ਼ੈਕਟਿਵ ਲੁਈਸ ਬੀ ਮੇਅਰ ਦਾ ਧਿਆਨ ਖਿੱਚਿਆ, ਜੋ ਉਸ ਨੂੰ 1925 ਵਿੱਚ ਹਾਲੀਵੁਡ ਵਿੱਚ ਲਿਆਇਆ। ਉਸ ਨੇ 1926 ਵਿੱਚ ਰਿਲੀਜ਼ ਹੋਈ ਆਪਣੀ ਪਹਿਲੀ ਮੂਕ ਫ਼ਿਲਮ ਟੋਰਾਂਟ ਨਾਲ ਦਿਲਚਸਪੀ ਵਧਾਈ; ਇੱਕ ਸਾਲ ਬਾਅਦ, ਫਲੈਸ਼ ਐਂਡ ਡੇਵਿਲ ਵਿੱਚ ਉਸਦੀ ਕਾਰਗੁਜ਼ਾਰੀ, ਉਸਦੀ ਤੀਜੀ ਫ਼ਿਲਮ, ਨੇ ਉਸਨੂੰ ਇੱਕ ਅੰਤਰਰਾਸ਼ਟਰੀ ਸਟਾਰ ਬਣਾ ਦਿੱਤਾ।